cyanic-selkie/wikianc huggingface dataset:
নারী
নারীর বিরুদ্ধে সহিংসতা
এছাড়াও নারীর প্রতি সহিংসতার অনেক রুপ রয়েছে যা সময়ের সাথে প্রচলিত হয়ে এসেছিল, বিশেষ করে ডাইনিদের পোড়ানো, বিধবাদের বলিদান (যেমন সতীদাহ ) এবং পা বাঁধা । জাদুবিদ্যার দায়ে অভিযুক্ত নারীদের বিচারের আওতায় আনার একটি দীর্ঘ ঐতিহ্য রয়েছে; উদাহরণস্বরূপ, আধুনিক যুগের প্রথম দিকে (অর্থাৎ 15 এবং 18 শতকের মধ্যে), ডাইনিদের বিচারকাজ ইউরোপে এবং উত্তর আমেরিকার ইউরোপীয় উপনিবেশগুলিতে সাধারণ একটি ব্যাপার ছিল। এখনও, বিশ্বের এমন কিছু অঞ্চল রয়েছে (যেমন সাব-সাহারান আফ্রিকার কিছু অংশ, উত্তর ভারত, এবং পাপুয়া নিউগিনি) যেখানে অনেক লোক জাদুবিদ্যায় বিশ্বাস করে এবং ডাইনি হিসেবে অভিযুক্ত নারীরা গুরুতর ভাবে সহিংসতার শিকার হয়।  এছাড়াও, এমন কিছু দেশ রয়েছে যেখানে জাদুবিদ্যার চর্চার বিরুদ্ধে ফৌজদারি আইন রয়েছে। সৌদি আরবে, জাদুবিদ্যা মৃত্যুদন্ডযোগ্য অপরাধ হিসেবে রয়ে গেছে এবং ২০১১ সালে দেশটি 'জাদুবিদ্যা ও মায়াবিদ্যা'র জন্য একজন মহিলার শিরশ্ছেদ করেছিল।
যুদ্ধ এবং সশস্ত্র সংঘর্ষের সময়, সামরিক দখলদারিত্বের সময়, বা জাতিগত সংঘাতের সময় নারীদের বিরুদ্ধে যৌন সহিংসতা ব্যাপকভাবে বৃদ্ধি পায়; প্রায়শই এটি হয়ে থাকে যুদ্ধের ধর্ষণ এবং যৌন দাসত্বের আকারে। যুদ্ধের সময় যৌন সহিংসতার সমসাময়িক উদাহরণগুলির মধ্যে রয়েছে আর্মেনিয়ান গণহত্যার সময় ধর্ষণ, বাংলাদেশের স্বাধীনতা যুদ্ধের সময় ধর্ষণ, বসনিয়ান যুদ্ধে ধর্ষণ, রুয়ান্ডার গণহত্যার সময় ধর্ষণ এবং দ্বিতীয় কঙ্গো যুদ্ধের সময় ধর্ষণ । কলম্বিয়াতে, সশস্ত্র সংঘাতের কারনেও নারীদের বিরুদ্ধে যৌন সহিংসতা বেড়েছে। সাম্প্রতিক কালের যে ঘটনা ঘটেছে তা হল আইএসআইএল দ্বারা করা যৌন জিহাদ যেখানে ইয়াজিদি এবং খ্রিস্টান নারীদের গণহত্যা এবং ধর্ষণের সময় 5000-7000 ইয়াজিদি এবং খ্রিস্টান মেয়ে ও শিশুকে যৌন দাসই হিসেবে বিক্রি করা হয়েছিল, একটি প্রত্যক্ষ সাক্ষীর মাধ্যমে জানা যায়, সেই মেয়ে ও নারীদের মধ্যে কিছু সংখ্যক সিনজার পর্বত থেকে ঝাঁপিয়ে পড়ে আত্মহত্যা করেছিল।
নারীর প্রতি সহিংসতা সংক্রান্ত আইন ও নীতি বিচারব্যবস্থা অনুসারে পরিবর্তিত হয়। ইউরোপীয় ইউনিয়নে, যৌন হয়রানি এবং মানব পাচার নির্দেশাবলীর অধীন।
ইতিহাস
আদিকালে যে সকল নারীর কথা জানা যায়:
পোশাক, ফ্যাশন এবং পরিধান রীতি - নীতি
বিশ্বের বিভিন্ন অংশের মহিলারা বিভিন্ন ধরনের পোশাক পরিধান করে থাকে, তাদের পোশাকের পছন্দ যে বিভিন্ন দিক গুলো দ্বারা   প্রভাবিত হয়ে থাকে তার মধ্যে রয়েছে সংস্কৃতি, ধর্মীয় নীতি, ঐতিহ্য, সামাজিক নিয়ম এবং ফ্যাশন প্রবণতা ইত্যাদি। শালীনতা সম্পর্কে একেক সমাজে একেক রকমের ধারণা রয়েছে। যাইহোক, অনেক বিচারব্যবস্থায়, পোশাকের ক্ষেত্রে মহিলাদের পছন্দগুলি সবসময় স্বাধীন হয় না, আইনদ্বারা সীমিত করে দেয়া হয় যে তারা কী পরতে পারবে বা কি পরতে পারেবে না৷ এটা বিশেষ করে হয়ে থাকে ইসলামিক পোশাকের ক্ষেত্রে। যদিও এক্ষেত্রে একদিকে কিছু বিচারব্যবস্থা আইনত ভাবে এই ধরনের পোশাক (হেডস্কার্ফ পরা) বাধ্যতামূলক করে, অন্যদিকে অন্যান্য দেশ পাবলিক প্লেসে নির্দিষ্ট  পোষাক (যেমন বোরকা /মুখ ঢেকে রাখা) পরা নিষিদ্ধ বা সীমাবদ্ধ করে (এমন একটি দেশ হল ফ্রান্স – মুখ ঢাকে রাখার ব্যাপারে ফ্রেঞ্চ  আইন দেখুন)। এই আইন - যারা বাধ্যতামূলকভাবে কোন নির্দিষ্ট পোশাক পড়াকে বাধ্য করে বা নিরদিস্দিষ্ট পশাক পরতে বারণ করে উভয়ই - অত্যন্ত বিতর্কিত।
উর্বরতা এবং পারিবারিক জীবন
বাম|থাম্ব| মা ও শিশু, [[ভুটান|ভুটানে]] ডান|থাম্ব| জনসংখ্যা রেফারেন্স ব্যুরো অনুসারে উর্বরতার হার (2020) অনুসারে দেশের মানচিত্র ডান|থাম্ব| অবিবাহিত মহিলাদের জন্মের হার, নির্বাচিত দেশ, 1980 এবং 2007 মোট উর্বরতার হার (TFR) - একজন মহিলার তার জীবদ্দশায় জন্ম দেওয়া সন্তানের গড় সংখ্যা- বিশ্বের বিভিন্ন অঞ্চলের মধ্যে উল্লেখযোগ্যভাবে এর পার্থক্য রয়েছে। 2016 সালে, সর্বোচ্চ আনুমানিক টিএফআর ছিল নাইজারে (প্রতি মহিলার জন্ম 6.62 শিশু) এবং সিঙ্গাপুরে ছিল সবচেয়ে কম (0.82 শিশু/মহিলা)। যদিও বেশিরভাগ সাব-সাহারান আফ্রিকান দেশগুলিতে উচ্চ টিএফআর রয়েছে, যা তাদের জন্য সমস্যা তৈরি করে যেহেতু তাদের সম্পদের অভাব আছে এবং অতিরিক্ত জনসংখ্যা সৃষ্টিতেও এই  উচ্চ টিএফআর অবদান রাখে। বেশিরভাগ পশ্চিমা দেশগুলি বর্তমানে একটি উপ-প্রতিস্থাপন উর্বরতার হার অনুভব করে যা জনসংখ্যার বার্ধক্য এবং জনসংখ্যা হ্রাসের দিকে পরিচালিত করতে পারে।
বিশ্বের অনেক দেশেই গত কয়েক দশক ধরে পারিবারিক কাঠামোতে পরিবর্তন এসেছে। উদাহরণ স্বরূপ, পশ্চিমে, বর্ধিত পরিবারের বসবাসের ব্যবস্থা থেকে দূরে সরে যাওয়ার প্রবণতা দেখা দিয়েছে এবং নিউক্লিয়ার ফ্যামিলি বা ছোট পরিবারের বসবাসের ব্যবস্থার দিকে ঝুকে পরার প্রবনতা দেখা যাচ্ছে।। বৈবাহিক উর্বরতা থেকে অ-বৈবাহিক উর্বরতার দিকে যাওয়ার প্রবণতাও রয়েছে। বিবাহের বাইরে জন্ম নেওয়া শিশুরা বিবাহ ছাড়া একত্রে বসবাস কারী দম্পতি বা অবিবাহিত নারীর ক্ষেত্রে জন্ম নিতে পারে। যদিও বিবাহের বাইরে সন্তানের জন্ম বিশ্বের কিছু অংশে সাধারণ এবং সম্পূর্ণরূপে গৃহীত, অন্যান্য ক্ষেত্রে তারা অত্যন্ত কলঙ্কজনক, অবিবাহিত মায়েরা পরিবারের সদস্যদের সহিংসতা সহ বঞ্চনার শিকার হয় এবং চরম ক্ষেত্রে  অনার কিলিং বা সম্মানের জন্য হত্যা- এর মতো ঘটনাও ঘটে ।  এও বলে রাখা দরকার, বিবাহের বাইরে যৌন সম্পর্ক অনেক দেশেই অবৈধ (যেমন- সৌদি আরব, পাকিস্তান, আফগানিস্তান, ইরান, কুয়েত, মালদ্বীপ, মরক্কো, ওমান, মৌরিতানিয়া, সংযুক্ত আরব আমিরাত,  সুদান, এবং ইয়েমেন )।
মায়ের সামাজিক অবদান বা দায়িত্ব সংস্কৃতি থেকে সংস্কৃতিতে ভিন্ন ভিন্ন হয়। বিশ্বের অনেক জায়গায়, অসহায় শিশু সম্পন্ন মহিলাদের ক্ষেত্রে এটা আশা করা হয় যে তারা বাড়িতে থাকবেন এবং সন্তান লালন-পালনের জন্য তাদের সমস্ত শক্তি উৎসর্গ করবেন। অন্যদিকে অন্যান্য স্থানের ক্ষেত্রে প্রায়শই নারীরা তাদের কর্মক্ষেত্রে ফিরে আসেন ( কর্মজীবী মা এবং বাড়িতে থাকা মা দেখুন)।
শিক্ষা
ডান|থাম্ব| [[বলিভিয়া|বলিভিয়ার লা পাজের এল আল্টো বিভাগে প্রাপ্তবয়স্ক সাক্ষরতার ক্লাসে অংশ নিচ্ছেন নারীরা]] একক-লিঙ্গ শিক্ষা ঐতিহ্যগতভাবে প্রভাবশালী এবং অত্যন্ত প্রাসঙ্গিক। সার্বজনীন শিক্ষা, যার অর্থ নরনারী নির্বিশেষে রাষ্ট্র-প্রদত্ত প্রাথমিক ও মাধ্যমিক শিক্ষা, এটি এখনও একটি বৈশ্বিক আদর্শ নয়, অধিকাংশ উন্নত দেশে  সর্বজনীন শিক্ষা কে বৈশ্বিক ভাবে সাধারণ বলে ধরে নেয়া হয় । কিছু পশ্চিমা দেশে, নারীরা শিক্ষার অনেক স্তরে পুরুষদের ছাড়িয়ে গেছে। উদাহরণস্বরূপ, মার্কিন যুক্তরাষ্ট্রে 2005/2006 সালে, মহিলারা 62% সহযোগী ডিগ্রী, 58% ব্যাচেলর ডিগ্রী, 60% স্নাতকোত্তর ডিগ্রি এবং 50% ডক্টরেট অর্জন করেছেন।
অর্গানাইজেশন ফর ইকোনমিক কো-অপারেশন অ্যান্ড ডেভেলপমেন্ট (ওইসিডি)ভুক্ত দেশে শিক্ষাক্ষেত্রে লিঙ্গ ব্যবধান গত 30 বছরে হ্রাস পেয়েছে। 30টি OECD দেশের মধ্যে 19টিতে, এখন অল্পবয়সী নারীদের তৃতীয় যোগ্যতা সম্পন্ন হওয়ার সম্ভাবনা অনেক বেশি:যে পরিমাণ  55 থেকে 64 বছর বয়সী নারী তৃতীয় শিক্ষা সম্পন্ন করেছে তার দ্বিগুণেরও বেশি 25 থেকে 34 বছর বয়সী নারী তৃতীয় শিক্ষা সম্পন্ন করেছে। তুলনামূলক তথ্যের মাধ্যমে দেখা যায় 27টি OECD দেশের মধ্যে 21টিতে, বিশ্ববিদ্যালয়-স্তরের প্রোগ্রামগুলি থেকে স্নাতক হয়েছে এমন মহিলাদের সংখ্যা পুরুষদের সমান বা তার বেশি। 15 বছর বয়সী মেয়েরা একই বয়সের ছেলেদের তুলনায় তাদের ক্যারিয়ারের প্রতি অনেক বেশি আশাবাদী হয়। যদিও বেশ কয়েকটি OECD ভুক্ত দেশে বিশ্ববিদ্যালয় হতে হওয়া স্নাতকদের অর্ধেকেরও বেশি নারীরা, তারা বিজ্ঞান এবং প্রকৌশল ক্ষেত্রে প্রদত্ত তৃতীয় ডিগ্রির মাত্র 30% পান, এবং বেশিরভাগ OECD দেশের গবেষকদের মধ্যে মহিলারা মাত্র 25% থেকে 35%।
১৯৯২ সালে, মহিলারা প্রকৌশলে পুরস্কৃত পিএইচডিগুলোর 9% অর্জন করেছিলেন কিন্তু তার মাত্র এক শতাংশ অধ্যাপক হয়েছিলেন। 1995 সালে, বিজ্ঞান এবং প্রকৌশলের নারী অধ্যাপক ছিলেন 11% । সংশ্লিষ্ট ক্ষেত্রে, ইঞ্জিনিয়ারিং স্কুলের মাত্র 311 জন ডিন ছিলেন মহিলা, যা মোট ডিনের 1% এরও কম। এমনকি মনোবিজ্ঞানের ক্ষেত্রেও একই অবস্থা, এখানে বেশিরভাগ পিএইচডি নারীরা অর্জন করে থাকেন, তারা অনেক কম পরিমাণে কম মেয়াদী পদে অধিষ্ঠিত হন যা 1994 সালে ছিল প্রায় 19%।
বিশ্বে পুরুষদের তুলনায় মহিলাদের মধ্যে সাক্ষরতা কম। সিআইএ ওয়ার্ল্ড ফ্যাক্টবুক ২০১০ সাল থেকে একটি তুলনামূলক ধারণা উপস্থাপন করে যা দেখায় যে ৮০% মহিলা শিক্ষিত, পক্ষান্তরে পুরুষদের মধ্যে তা ৮৮.৬% (১৫ বছর বা তার বেশি বয়সী)। দক্ষিণ ও পশ্চিম এশিয়ায় এবং সাব-সাহারান আফ্রিকার কিছু অংশে সাক্ষরতার হার সবচেয়ে কম।
রাজনীতিতে নারী
ডান|থাম্ব| [[সিরিমাভো বন্দরনায়েকে ছিলেন প্রথম মহিলা প্রধানমন্ত্রী; তিনি ১৯৬০ সালে শ্রীলঙ্কায় গণতান্ত্রিকভাবে নির্বাচিত হন।]] alt=A world map showing female governmental participation by country, 2010.|বাম|থাম্ব| একটি বিশ্ব মানচিত্র যেখানে দেশ অনুসারে মহিলাদের সরকারী অংশগ্রহণ দেখায়, 2010৷ বেশিরভাগ দেশের সরকারে নারীদের কম প্রতিনিধিত্ব প্রদান করা হয়। জানুয়ারী 2019-এ, জাতীয় পরিষদে মহিলাদের বিশ্বব্যাপী গড় অংশগ্রহণ ছিল ২৪.৩%। ভোটাধিকার হল ভোট দেওয়ার নাগরিক অধিকার, এবং নারীদের ভোটাধিকার আন্দোলনের আছে একটি দীর্ঘ ঐতিহাসিক কালযাত্রা । উদাহরণস্বরূপ বলা যায়, মার্কিন যুক্তরাষ্ট্রে নারীদের ভোটাধিকারের কথা যা ধীরে ধীরে অর্জিত হয়েছিল, প্রথমে 19 শতকের শেষের দিকে এবং 20 শতকের প্রথম দিকে রাজ্য এবং স্থানীয় পর্যায়ে নারীরা ভোটাধিকার পেয়েছিল, তারপর 1920 সালে মার্কিন যুক্তরাষ্ট্রে ঊনবিংশ সংশোধনী পাস হওয়ার সাথে সাথে মার্কিন যুক্তরাষ্ট্রে নারীরা সর্বজনীন ভোটাধিকার লাভ করে। কিছু পশ্চিমা দেশ মহিলাদের ভোটাধিকার প্রদানের ব্যাপারে অনেকটাই ধীরগতিসম্পন্ন ছিল, বিশেষ করে সুইজারল্যান্ড, এক্ষেত্রে মহিলারা ১৯৭১ সালে ফেডারেল নির্বাচনে ভোট দেওয়ার অধিকার অর্জন করেছিলেন অন্যদিকে যখন ক্যান্টনকে সুইজারল্যান্ডের ফেডারেল সুপ্রিম কোর্ট বাধ্য করেছিল তখন অ্যাপেনজেল ইনারহোডেনের ক্যান্টনে মহিলাদের প্রথমবার ১৯৯১ সালে স্থানীয় ইস্যুতে ভোট দেওয়ার অধিকার দেওয়া হয়েছিল, । লিচেনস্টাইন, 1984 সালে, মহিলাদের ভোটাধিকার গণভোটের মাধ্যমে ।
জেন্ডার প্রতীক
গ্রহ এবং রোমান দেবী শুক্রের জন্য গ্লিফ (♀) বা গ্রীক ভাষায় আফ্রোদিতি, নারী জেন্ডারের জন্য জীববিজ্ঞানে ব্যবহৃত প্রতীক। প্রাচীন অ্যালকেমিতে, শুক্র প্রতীকটি তামা অর্থে ব্যবহৃত হতো এবং নারীত্বের সাথে যুক্ত ছিল।
নারীত্ব
নারীত্ব (যাকে নারীত্ব বা বালিকাসুলভ হিসেবেও অভিহিত করা হয়) হলো একগুচ্ছ বৈশিষ্ট্য, আচরণ এবং ভূমিকা যা সাধারণত নারী এবং মেয়েদের সাথে সম্পর্কিত। যদিও নারীত্ব সামাজিকভাবে নির্মিত হয়, কিছু নারীসুলভ আচরণ জৈবিকভাবে প্রভাবিত হয়।  নারীত্ব জৈবিক বা সামাজিকভাবে কতটা প্রভাবিত হয় তা বিতর্কের বিষয়। এটি জৈবিকভাবে প্রদত্ত নারী লিঙ্গের সংজ্ঞা থেকে ভিন্ন,  কারণ পুরুষ এবং নারী উভয়ই নারীসুলভ বৈশিষ্ট্য প্রদর্শন করতে পারে।
জব তক হ্যায় জান
জব তক হ্যায় জান (जब तक है जान; Until Have The Life), বিশেষ পরিচিতি JTHJ, এটি একটি ভারতীয় হিন্দি ভাষার চলচ্চিত্র, ছবিটি সম্পূর্ণ রোমান্টিক ধাঁচের। চলচ্চিত্রটি পরিচালনা করেছেন যশ চোপড়া, এবং এটিই তার পরিচালিত শেষ চলচ্চিত্র। ছবির প্রধান তিনটি চরিত্রে অভিনয় করেছেন শাহরুখ খান, ক্যাটরিনা কাইফ ও অনুশকা শর্মা। এই ছবিতে অভিনয় করে শাহরুখ খান-ক্যাটরিনা নতুন জুটি হিসেবে দর্শকদের সামনে হাজির হন। তবে অনুশকার ক্ষেত্রে এটি শাহরুখ এর সাথে তার দ্বিতীয় চলচ্চিত্র, প্রথমটি ছিল রব নে বানা দি জোড়ি (২০০৮)-এ।
যশ চোপড়া ছবিটি নির্মাণ শুরু করার আগেই ঘোষণা দেন; এটি তার পরিচালিত সর্বশেষ চলচ্চিত্র। এবং ছবিটি নির্মাণ সম্পূর্ণ হওয়ার পর তিনি গত ২১ আগস্ট, ২০১২-এ মৃত্যুবরণ করেন।
সংগীত
জব তক হ্যায় জান এটি একটি পূর্ণদৈর্ঘ্য চলচ্চিত্র-এর গানের অ্যালবাম। সঙ্গীত পরিচালনা করেছেন এ আর রহমান, এটি মূলত ২০১২ সালের বলিউড এর হিন্দি চলচ্চিত্র যাব তাক হ্যায় জান এর গান। ছবিটি পরিচালনা করেছিলেন প্রয়াত চলচ্চিত্রকার যশ চোপড়া, এটির প্রধান চরিত্র গুলোতে অভিনয় করেছেন শাহরুখ খান, ক্যাটরিনা কাইফ ও অনুশকা শর্মা। যশ রাজ ফিল্মস এর ব্যানারে ছবিটি প্রজোযনা করেছেন আদিত্য চোপড়া। অ্যালবামে মোট নয়টি গান রয়েছে, এটি মুক্তি দেয়া হয় ১৩ নভেম্বর, ২০১২-এ যশ রাজ মিউজিক এর ব্যানারে।
গানের তালিকা
অ্যালবাম সম্পর্কে অবগত তালিকা অক্টোবর ৮, ২০১২-এ প্রথম ওয়েবসাইট Rahman360 থেকে জানা।
চেলেংক
চেলেংক (چـلنك; çelenk ; ) ছিল উসমানীয় সাম্রাজ্যের একটি সামরিক অলঙ্করণ।
তুর্কি সামরিক পুরস্কার
মূলত একটি চেলেংক ছিল "একটি পাখির পালক যা বীরত্বের চিহ্ন হিসাবে পাগড়ির সাথে সংযুক্ত করে" কিন্তু ১৮ শতকের শেষের দিকে, çelenk উসমানীয় সামরিক অনুশীলনে প্রাতিষ্ঠানিক রূপ লাভ করে এবং ১৮২০ সাল পর্যন্ত সামরিক যোগ্যতার জন্য পুরস্কৃত করা অব্যাহত ছিল। এটি একটি রত্নখচিত আইগ্রেট ছিল যার মধ্যে পাতা এবং কুঁড়ি এবং ঊর্ধ্বমুখী রশ্মি সহ একটি কেন্দ্রীয় ফুল রয়েছে।
অ-তুর্কি নৌ বীরদের উপহার
বাম|থাম্ব|নেলসন, লেমুয়েল ফ্রান্সিস অ্যাবট দ্বারা অঙ্কিত, তার টুপিতে একটি চেলেংক। অ্যাবট মনে হয় নেলসনের চেলেংকে না দেখেই এই প্রতিকৃতি এঁকেছেন। ১৭৯৮ সালে নীল নদের যুদ্ধের সম্মানে সুলতান তৃতীয় সেলিম কর্তৃক হোরাটিও নেলসনকে একটি বিশেষভাবে তৈরি চেলেংক প্রদান করা হয়। এই প্রথম কোন চেলেংক অ-উসমানীয় কাউকে ভূষিত করা হয়েছিল। সাধারণ সাতটি রশ্মিকে তেরোতে বর্ধিত করা হয়েছিল, যেমন একটি সমসাময়িক চিঠিতে বর্ণনা করা হয়েছে:
নেলসনের চেলেংকে ১৯২৯ সালে সোসাইটি ফর নটিক্যাল রিসার্চ একটি জাতীয় আপিলের পর কিনে নিয়েছিল এবং ন্যাশনাল মেরিটাইম মিউজিয়ামে রাখা হয়েছিল যেখান থেকে এটি ১৯৫১ সালে চুরি হয়েছিল এবং কখনও উদ্ধার হয়নি।
১৭৯৯ সালে ফরাসিদের কাছ থেকে কর্ফু দখলের পর তৃতীয় সেলিম রুশ অ্যাডমিরাল ফিওদর উশাকভকে একটি চেলেংক প্রদান করেন।
সাহিত্যে
প্যাট্রিক ও'ব্রিয়ানের অব্রে-মাটুরিন সিরিজের উপন্যাসে, ক্যাপ্টেন জ্যাক অব্রেকে দ্য আইওনিয়ান মিশনে দুটি বিদ্রোহী জাহাজ দখল করার পর সুলতান কর্তৃক চেলেংকে ভূষিত করা হয়। তার চেলেংকটি নেলসনের মতোই তার পোশাকের ইউনিফর্ম টুপিতে পরা হয়েছিল এবং এতে লুকানো ঘড়ির কাঁটা ছিল, যাতে হীরার স্ট্র্যান্ডগুলি সূর্যের আলোতে ঝলমল করে।
জিন্নাহ নৌঘাঁটি
জিন্নাহ নৌঘাঁটি বা জিন্নাহ নেভেল বেস হল পাকিস্তানের বেলুচিস্তান প্রদেশের ওরমারা এলাকায় অবস্থিত পাকিস্তানের নৌবাহিনীর একটি কৌশলগত নৌঘাঁটি। এটি পাকিস্তানের প্রতিষ্ঠাতা মোহাম্মদ আলী জিন্নাহের নামে নামকরণ করা হয়। এটি পাকিস্তানের দ্বিতীয় বৃহত্তম নৌঘাঁটি। নৌঘাঁটি করাচি ও গদর বন্দরের মাঝামাঝি এলাকায় আরব সাগর উপকূলে গড়ে উঠেছে। এই  নৌঘাটি পাকিস্তানের একটি আধুনিক ও নবীন নৌ ঘাঁটি।
সংক্ষিপ্ত বিবরণ
জিন্নাহ নেভাল বেস পাকিস্তান নৌবাহিনীর জন্য করাচীতে একটি বিকল্প হিসাবে কাজ করবে। যেখানে নৌবাহিনীর জাহাজ এবং এমনকি সাবমেরিনের জন্য প্রযুক্তিগত সহায়তা পাওয়া যাবে। জাহাজ এবং সাবমেরিনের প্রযুক্তিগত মেরামতের জন্য নৌ ঘাঁটিকে উন্নত  করা হচ্ছে। এটি করাচি নৌ ঘাঁটির একটি বিকল্প ব্যবস্থা হবে যেটি সহজেই প্রতিরক্ষার প্রয়োজনীয়তা পূরণ করতে পারবে । এটি করাচির ডকইয়ার্ডটি প্রধান পৃষ্ঠপোষক বা মেরামতের জন্য কেন্দ্র হবে এই ঘাঁটিতে।
অবস্থান
পাকিস্তানের বেলুচিস্তান প্রদেশের ওরমায় নৌঘাঁটি টি গড়ে উঠেছে। করাচি শহর থেকে ২৪০ কিলোমিটার পশ্চিমে (১৪৯ মাইল) দূরে জিন্নাহ নেভেল বেস অবস্থিত। মাখরান উপকূলীয় মহাসড়কের মাধ্যমে জমি দ্বারা, করাচি থেকে ৩৫০ কিলোমিটার (২১৭.৪৮ মাইল) এবং গুয়ারার থেকে ২৮৫ কিলোমিটার দূরত্বে অবস্থিত।
নির্মাণ
নৌঘাঁটি নির্মানের স্থান নির্বাচনের মাধ্যমে জিন্নাহ ১৯৯০ সালে সূচনা করে নৌ ঘাঁটির কাজ। চুক্তি করতে তুরস্কের কোম্পানি এসটিএফএ এবং জানুয়ারী দে তার জন্য বেলজিয়ামের অফশোর করা হয় এবং ভূমি উন্নয়ন ডিসেম্বর ১৯৯২ সালে। ১৯৯৪ সালে ঘাঁটি নির্মাণ শুরু করেছে এবং ভিত্তি জেনারেল পারভেজ মুশারফ কর্তৃক ২০০০ সালের ২২ জানুয়ারি উদ্বোধন হয়। বেস বা নৌ ঘাঁটি ৪.৫ কোটি ব্যয়ে নির্মিত হয়েছিল।
প্রধান বৈশিষ্ট্য
জিন্নাহ নৌ ঘাঁটিতে মোট আটটি যুদ্ধজাহাজ ও চারটি ডুবোজাহাজ নৌঙরের সুবিধা দিতে পারে। বেস দিয়ে ভবিষ্যতে এই সুবিধা ব্যবহার করা যাবে। বেস বর্তমানে আধুনিকায়ন প্রক্রিয়ায় পাকিস্তানের সাথে প্রতিরক্ষা চাহিদা সঙ্গে বাড়ছে। ভবিষ্যতে নৌ কর্মকর্তা উন্নয়নের জন্য ক্যাডেট কলেজ ওমারা প্রতিষ্ঠিত করা হয়েছে।.
সাবমেরিন ঘাঁটি
২০১৪ সালের এপ্রিল মাসে পাকিস্তানে নৌবাহিনীর প্রাথমিক কার্যক্রম এবং ডিজেল ইলেক্ট্রিক ডুবোজাহাজ (SSKs)-এর পুরো নৌবহরের করাচির কাছে ওমরা এলাকাতে জিন্নাহ নৌঘাঁটি বা জিন্নাহ নেভেল বেসে  আছে যার মধ্যে নৌবাহিনীর সম্পত্তির স্তূপাকার প্রক্রিয়ায় সেটাই ঘোষণা দেয়। এই নৌঘাঁটির ডুবোজাহাজ বাহিনী পাকিস্তানের পতিরক্ষা ব্যবস্থার একটি কৌশলগত অংশ। ডুবোজাহাজ বাহিনীটি এই নৌঘাঁটি থেকে পাকিস্তানের উপকূল এলাকা ও জলভাগের নিরাপত্তা সুনিশ্চিত করে।
গ্রেগ ক্যাম্পবেল
গ্রিগরি ডেল ক্যাম্পবেল (Greg Campbell; জন্ম: ১০ মার্চ, ১৯৬৪) তাসমানিয়ার লঞ্চেস্টন এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন গ্রেগ ক্যাম্পবেল।
প্রথম-শ্রেণীর ক্রিকেট
১৯৮৬-৮৭ মৌসুম থেকে ১৯৯১-৯২ মৌসুম পর্যন্ত গ্রেগ ক্যাম্পবেলের প্রথম-শ্রেণীর খেলোয়াড়ী জীবন চলমান ছিল। ১৯৮৬-৮৭ মৌসুমের শেফিল্ড শিল্ড প্রতিযোগিতায় তাসমানিয়ার সদস্যরূপে অভিষেক পর্ব সম্পন্ন হয় গ্রেগ ক্যাম্পবেলের। ঐ মৌসুমে একটি খেলায় অংশগ্রহণের সুযোগ পেলেও পরের মৌসুমে তাও মেলেনি। তাসত্ত্বেও, ১৯৮৮-৮৯ মৌসুমে ৩৬ উইকেট নিয়ে জাতীয় দল নির্বাচকমণ্ডলীর দৃষ্টি আকর্ষণে সক্ষমতা দেখান। ফলশ্রুতিতে, ১৯৮৯ সালে অ্যাশেজ সিরিজ খেলার উদ্দেশ্যে ইংল্যান্ড গমনে তাকে মনোনয়ন দেয়া হয়।
১৯৮৯ সালে ইংল্যান্ড সফর শেষে দেশে প্রত্যাবর্তন করে ১২টি প্রথম-শ্রেণীর খেলায় তাসমানিয়া দলের সদস্যরূপে অংশ নেন। পূর্বেকার ঘরোয়া মৌসুমের তুলনায় এ মৌসুমে বেশ আগুয়ান ছিলেন ও ৩৬ উইকেট দখল করেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন গ্রেগ ক্যাম্পবেল। ৮ জুন, ১৯৮৯ তারিখে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৫ মার্চ, ১৯৯০ তারিখে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ডানহাতি ফাস্ট-মিডিয়াম বোলার হিসেবে ১৯৮৯ সালে ইংল্যান্ড গমন করেন। অন্যান্য বোলারের আঘাতপ্রাপ্তি তাকে সুযোগ এনে দেয়। কার্ল রেকেম্যানের স্থলাভিষিক্ত হয়ে হেডিংলি স্টেডিয়ামে সিরিজের প্রথম টেস্টে অভিষেক ঘটে তার। তবে খেলায় তিনি ১২৪ রান খরচায় মাত্র এক উইকেট পাওয়ায় সিরিজের বাদ-বাকী টেস্টে অংশগ্রহণ করা থেকে তাকে নিবৃত করা হয়। এ সফরের অন্যান্য খেলায় অংশ নিয়ে ২৭ গড়ে ৩০ উইকেট দখল করেছিলেন তিনি।
এছাড়াও, ১৯৮৯-৯০ মৌসুমে ওডিআই দলের সদস্য হন। মেলবোর্ন ক্রিকেট গ্রাউন্ডে সফরকারী শ্রীলঙ্কার বিপক্ষে ত্রি-দেশীয় ওডিআই প্রতিযোগিতার প্রথম খেলায় অংশ নেন।
অভিষেক খেলাটিতে ০/৩৬ পান। পরের খেলায় আরও রান দেন। ৫৪ রান খরচ করায় দল থেকে বাদ পড়েন তিনি। শেষ দুই খেলায় আবারও তাকে দলে ভেড়ানো হয়। অ্যাডিলেড ওভালে শ্রীলঙ্কার বিপক্ষে ৩/৩১ ও সিডনি ক্রিকেট গ্রাউন্ডে ২/৪৬ পান। ফলে সিরিজের চূড়ান্ত খেলায় অংশগ্রহণ করার সুযোগ পান তিনি। চূড়ান্ত খেলাগুলোয় ৩/৩৯ ও ১/২১ নিয়ে অস্ট্রেলিয়া ২-০ ব্যবধানে শিরোপা বিজয়ে সহায়তা করেন। এরফলে ওডিআই দলে নিয়মিতভাবে খেলার যোগ্যতা লাভ করেন। পরবর্তীতে নিউজিল্যান্ডে অনুষ্ঠিত ত্রি-দেশীয় প্রতিযোগিতায় গ্রুপ পর্বের সকল খেলায় অংশ নিয়েছিলেন তিনি। ক্রাইস্টচার্চের জ্যাড স্টেডিয়ামে স্বাগতিক নিউজিল্যান্ডের বিপক্ষে ব্যক্তিগত সেরা ৩/১৭ লাভ করেন। এরপর, অকল্যান্ডের ইডেন পার্কে ৩/৩৭ নিয়ে অস্ট্রেলিয়াকে আরও একটি জয়ে সহায়তা করেন।
অবসর
গ্রেগ ক্যাম্পবেলের খেলোয়াড়ী জীবনের উত্থান বেশ দর্শনীয় ছিল। তবে, সংক্ষিপ্ত খেলোয়াড়ী জীবনে আঘাত নিত্যসঙ্গী ছিল। তবে, হাঁটু ও কব্জির আঘাতের কারণে ১৯৮৯ সালের পর দুই মৌসুম ক্রিকেট খেলার জগৎ থেকে বিচ্ছিন্ন ছিলেন। গুরুতর পিঠের আঘাতে তাসমানিয়া কর্তৃপক্ষ চুক্তি বাতিল করে। এরপর কুইন্সল্যান্ডে চলে যান। কিন্তু, ঐ দলে স্থান লাভে সক্ষম হননি।
ক্রিকেট খেলা থেকে অবসর গ্রহণের পর পাপুয়া নিউগিনিতে চলে যান। ক্রিকেট পিএনজি’র প্রধান নির্বাহীর দায়িত্ব পালন করছেন। সাবেক ও বিখ্যাত অস্ট্রেলীয় অধিনায়ক রিকি পন্টিং সম্পর্কে তার বোনপো। ক্যাম্পবেলের বোন লরেইনের সাথে গ্রেইম পন্টিংয়ের বৈবাহিক সম্পর্ক স্থাপিত হয় ও তাদেরই প্রথম সন্তান রিকি পন্টিং।
খাজুরাহো রেলওয়ে স্টেশন
খাজুরাহো রেলওয়ে স্টেশন মধ্যপ্রদেশের ছতরপুর জেলায় অবস্থিত একটি রেলওয়ে স্টেশন এবং এটি মধ্যযুগীয় হিন্দু নাগররীতির স্থাপত্যের প্রতীক এবং কামোদ্দীপক ভাস্কর্যের জন্য প্রসিদ্ধ খাজুরাহো স্মারকসমূহে যাওয়ার অন্যতম প্রবেশপথ হিসেবে কাজ করে। ৯৫০ থেকে ১১৫০ সালের মধ্যে, চান্দেলা রাজারা এই মন্দিরগুলি তৈরি করেছিলেন।
ইতিহাস
থাম্ব| খাজুরাহো স্টেশন ১৮৮৯ সালে ভারতীয় মিডল্যান্ড রেলওয়ে ঝাঁসি-মানিকপুর লাইনটি চালু করে। ঝাঁসি-মানিকপুর লাইনে, খাজুরাহো থেকে মহোবার সংযোগকারী একটি শাখা লাইন ২০০৮ সালে উদ্বোধন করা হয়। খাজুরাহো, দিল্লি-চেন্নাই লাইনে ঝাঁসি এবং হাওড়া-দিল্লি লাইনে কানপুর যাতায়াতকারী ট্রেন দ্বারা সংযুক্ত।
যাত্রী চলাচল
২০১৬ সালের জানুয়ারী অনুযায়ী, মাহোবা, ঝাঁসি এবং গোয়ালিয়র হয়ে দিল্লির দৈনিক ট্রেন এখানে চলাচল করে। এছাড়া একটি দৈনিক ট্রেন এখান হয়ে আগ্রা, জয়পুর এবং উদয়পুরে চলাচল করে। একটি স্থানীয় দৈনিক ট্রেনও সপ্তাহে তিনবার এখান হয়ে কানপুর এবং বারাণসী চলাচল করে।
নরমাংস ভক্ষণ
thumb|250px| ১৫৫৭ সালের নরমাংস ভোজ right|200px|thumb|ক্যানিবালিজম, লিওনার্ড কার্নের ভাস্কর্য, ১৬৫০ ক্যানিবালিজম বা নরমাংস ভক্ষণ মানে হচ্ছে মানুষের আচরণ যেখানে একজন মানুষ আরেকজনের মাংস ভক্ষণ করে। তবে এর অর্থ বিবর্ধিত করে প্রাণীতত্ত্বে বলা হয়েছে কোন প্রাণীর আচরণ যেখানে সে তার নিজের প্রজাতির মাংস আহার করে এবং এটা তার সহযোগীও হতে পারে। ক্যানিব্যালাইজ শব্দটি যা ক্যানিবালিজম থেকে এসেছে এর মানে হলো সামরিক অংশের পুনোৎপাদন। ক্যানিবালিজিমের চর্চা হয়েছে লিবিয়া ও কঙ্গোতে বেশ কিছু যুদ্ধে। করোওয়াই হলো এমন একটি উপজাতি যারা এখনো বিশ্বাস করে যে নরমাংস ভক্ষণ সংস্কৃতিরই একটি অংশ। কিছু মিলেনেশিয়ান উপজাতিরা এখনো তাদের ধর্মচর্চায় ও যুদ্ধে এই চর্চা করে। ক্যানিবালিজিম বিদেশী প্রভুদের যুক্তিকে শক্ত করে দাসত্বের পক্ষে। ক্যানিবালিজম নৃতত্ত্ববিদের সমস্যায় ফেলে যে মানুষের আচরণের গ্রহণযোগ্যতার সীমানা নির্ধারণে।
নরমাংস ভক্ষণের কারণ
নরমাংস ভক্ষণের কারণগুলোর মাঝে রয়েছে:
প্রাথমিকভাবে নরমাংস ভোজের সামাজিক আচরণ ২ প্রকার: প্রথমত, একই সম্প্রদায়ের মানুষের মাংস খাওয়া, অন্যটি হচ্ছে অন্য সম্প্রদায়ের মানুষের মাংস খাওয়া। এই অভ্যাসে ২ ধরনের নৈতিক পার্থক্য আছে। একটা হচ্ছে একজনকে হত্যা করা তার মাংস খাওয়ার জন্য ও আরেকটি হচ্ছে স্বাভাবিকভাবে মৃত মানুষের মাংস খাওয়া।
ইতিহাস
৭ম শতকে মুসলিম-কোরাইশদের যুদ্ধের সময় ক্যানিবালিজমের ঘটনা ঘটে। ৬২৫ সালে উহুদের যুদ্ধের সময় হামযা ইবনে আবদু মুত্তালিব নিহত হলে তার কলিজা ভক্ষণের চেষ্টা করেন কোরাইশ নেতা আবু সুফিয়ান ইবনে হারবের স্ত্রী হিন্দ বিনতে উতবাহ। পরে তিনি মুসলমান হয়ে যান। ও মুয়াবিয়ার (রা:) মা হন। যিনি ইসলামি ইতিহাসে উম্মাইয়া খেলাফতের প্রতিষ্ঠা করেন। জেরুজালেমেও কিছু ঘটনা ঘটে।হাঙ্গেরীর মানুষরা মানুষের মাংস খায় যারা ১০ম শতাব্দীতে মাত্র মূর্তিপূজক থেকে খ্রিস্টানে পরিণত হয়। সেখান দিয়ে ক্রুসেডাররা তাদের পবিত্র ভূমি জেরুজালেমের দিকে এগিয়ে যেত।আসলে ইংরেজি শব্দ ওগি যার মানে রাক্ষস তার উৎস কিন্তু এই হাঙ্গেরীর ফরাসী শব্দ হনগি। মুসলিম পরিব্রাজক ইবনে বতুতা বলেন যে তাকে এক আফ্রিকান রাজা সতর্ক করে বলেন যে কাছেই নরখাদক জংলী আছে। তবে বতুতা এও বলেন যে আরব ও খ্রিস্টানরা নিরাপদ কারণ তাদের মাংস অপরিণত। ইউরোপে সংক্ষিপ্ত সময়ের জন্য এরকম ঘটনা ঘটে যেখানে হাজারের মতো বিটুমিন-এ সংরক্ষিত মমি মাটির ওপর চলে আসে ও ঔষধ হিসেবে বিক্রি হয়।
আধুনিক কালে
thumb|250px| থিওদর গেরিকলতের ১৮১৯ সালে আঁকা ছবি রাফট অব দ্যা মেডুসা জেমস ডব্লিউ ডেভিডসন ১৯০৩ সালে তার লেখা বই দ্যা আইল্যান্ড অব ফরমোসা গ্রন্থে বর্ণনা করেন যে কীভাবে তাইওয়ানের চীনা অভিবাসীরা তাইওয়ানের আদিবাসীদের মাংস খেয়েছিল ও বিক্রি করেছিল। ১৮০৯ সালে নিউজিল্যান্ডের মাওরি উপজাতিরা নর্থল্যান্ডে দ্যা বয়েড নামের একটি জাহাজের প্রায় ৬৬ জন যাত্রী ও ক্রুকে খুন করে ও তাদের মাংস খায়। মাওরিরা যুদ্ধের সময় তাদের প্রতিপক্ষের মাংসও খায় স্বাভাবিকভাবে। অনেক সময় সাগর যাত্রীরা ও দূর্যোগে আক্রান্ত অভিযাত্রীরাও টিকে থাকার জন্য অন্য সহযাত্রীদের মাংস খেয়েছে। ১৮১৬ সালে ডুবে যাওয়া ফেঞ্চ জাহাজ মেডুসার বেচে যাওয়া যাত্রীরা ক্যানিবালিজমের আশ্রয় নেয় টানা চার দিন সাগরে ভেলায় ভেসে থাকার পর।
দ্বিতীয় বিশ্বযুদ্ধে
১৯৪৩ সালে ২য় বিশ্বযুদ্ধের সময় জার্মানীর প্রায় ১,০০,০০০ যুদ্ধবন্দি সেনাকে রাশিয়ার সাইবেরিয়াতে পাঠানোর সময় তারা ক্যানিবালিজমের আশ্রয় নেয়। কারণ তাদের ক্রমাগত কম পরিমাণের খাবার সরবরাহ ও অসুখে আক্রান্ত হওয়া। মাত্র ৫,০০০ জন বন্দি স্ট্যালিনগ্রাডে পৌছতে সক্ষম হয়। ল্যান্স নায়েক হাতেম আলী নামে একজন ভারতীয় যুদ্ধবন্দি দ্বিতীয় বিশ্বযুদ্ধের সময় নিউ গিনি তে জাপানী সেনাদের মাংস খাওয়ার কথা বলেন। তারা জীবন্ত মানুষের শরীর থেকে মাংস কেটে নিত ও ঐ ব্যক্তিকে তারা নালায় ফেলে মারত। ১৯৪৫ সালের ফেব্রুয়ারিতে জাপানী সেনা চিচিজিমাতে পাঁচজন আমেরিকান বিমান সেনাকে হত্যা করে খেয়ে ফেলে।
অন্যান্য ক্ষেত্রে
বিশ শতকে নরমাংস ভোজন হয়েছে ধর্মীয় কারণে, খরা, দূর্ভিক্ষে ও যুদ্ধবন্ধীদের উপর নির্যাতনের অংশ হিসেবে যাকে আইনের লঙ্ঘন হিসেবেই বিবেচনা করা হয়েছে। আঘোরী নামে উত্তর ভারতের একটি ক্ষুদ্র উপজাতিরা মানুষের মাংস খায় তাদের ধর্মীয় উপাসনার অংশ হিসেবে ও অমরত্ত্ব অর্জনের জন্য। তারা মনে করে এভাবে তারা অতিপ্রাকৃতিক শক্তিও লাভ করবে। তারা মানুষের মাথার খুলিতে খাবার খায় বয়স বেড়ে যাওয়া রোধ করতে ও ধর্মীয় সুবিধা পেতে। ১৯৩০-এর দশকে ইউক্রেনে, রাশিয়ার ভলগা, দক্ষিণ সাইবেরিয়া ও কুবানে এমন ঘটনা ঘটে ভয়াবহ দূর্ভিক্ষের সময়ে।
জাপানি ইয়েন
থাম্ব|প্রারম্ভিক ১-ইয়েন নোট (১৮৭৩), নিউইয়র্কের কন্টিনেন্টাল ব্যাংক নোট কোম্পানি দ্বারা মুদ্রিত এবং খোদাই করা জাপানি ইয়েন বা জাপানি এন (মুদ্রা প্রতীক: ¥; ব্যাংক কোড: JPY) (円) জাপানের মুদ্রার নাম। মার্কিন ডলার, ইউরো এর পর জাপানি এন তৃতীয় মুদ্রা যা বৈদেশিক মুদ্রার বাজারে সবচেয়ে বেশি লেনদেন হয়। জাপানি ইয়েন-ও বহুলভাবে একটি সংচিতি মুদ্রা হিসেবে সংরক্ষিত।
ফ্রাঙ্ক ক্লার্ক (রেসওয়াকার)
ফ্রাঙ্ক অ্যালান ক্লার্ক (জন্ম ১১ সেপ্টেম্বর ১৯৪৩) একজন অস্ট্রেলীয় প্রাক্তন রেসওয়াকার যিনি ১৯৬৮ সালের গ্রীষ্মকালীন অলিম্পিক এবং ১৯৬৬ সালের ব্রিটিশ সাম্রাজ্য এবং কমনওয়েলথ গেমসে প্রতিদ্বন্দ্বিতা করেছিলেন।
ইন্তিখাব আলম
ইন্তিখাব আলম খান (উর্দু:; জন্ম: ২৮ ডিসেম্বর, ১৯৪১) ব্রিটিশ ভারতের পাঞ্জাব প্রদেশের হোশিয়ারপুর এলাকায় জন্মগ্রহণকারী সাবেক পাকিস্তানি ক্রিকেটার। পাকিস্তান ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। এছাড়াও পাকিস্তান ক্রিকেট দলকে নেতৃত্ব দিয়েছেন ইন্তিখাব আলম। কাউন্টি ক্রিকেটে সারে ক্লাবের প্রতিনিধিত্ব করেন তিনি।
খেলোয়াড়ী জীবন
সমগ্র খেলোয়াড়ী জীবনে ৪৭ টেস্ট ও ৪টি একদিনের আন্তর্জাতিকে অংশ নেন। এছাড়াও ১৯৬৯ থেকে ১৯৭৫ মেয়াদে পাকিস্তান দলকে ১৭ টেস্টে অধিনায়কত্ব করেন। ১৯৫৯-৬০ মৌসুমে সফরকারী অস্ট্রেলিয়ার বিপক্ষে অনুষ্ঠিত টেস্টে স্মরণীয় সাফল্য পান। ৫ ডিসেম্বর, ১৯৫৯ তারিখে করাচির জাতীয় স্টেডিয়ামে অনুষ্ঠিত টেস্টে কলিন ম্যাকডোনাল্ডকে বোল্ড করে আন্তর্জাতিক ক্রিকেটে প্রথম বলেই উইকেটলাভকারী বোলারদের একজন হন তিনি।
পাকিস্তানের প্রথম একদিনের আন্তর্জাতিকে দলের অধিনায়কত্ব করার গৌরব অর্জন করেন। ৩ খেলায় অধিনায়কত্ব করে দুইটিতে জয় ও একটিতে পরাজয়বরণ করে তার দল।
কোচ
১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের কোচের দায়িত্বে ছিলেন। ২০০৪ সালে ভারতের ঘরোয়া ক্রিকেট প্রতিযোগিতা রঞ্জি ট্রফিতে প্রথম বিদেশী কোচ হিসেবে পাঞ্জাব দলকে পরিচালনা করেন তিনি। ২৫ অক্টোবর, ২০০৮ তারিখে পিসিবি কর্তৃক তাকে জাতীয় দলের কোচের দায়িত্বভার অর্পণ করা হয়। এর আগের দিন জিওফ লসনকে এ দায়িত্ব থেকে বরখাস্ত করা হয়েছিল। ২০০৯ সালে দলের কোচ থাকা অবস্থায় পাকিস্তান দল শ্রীলঙ্কাকে হারিয়ে প্রথমবারের মতো টুয়েন্টি২০ বিশ্বকাপের শিরোপা জয় করে।
প্লুটো
প্লুটো (প্রতীক: এবং  ) হলো বামন গ্রহ। এটি আবিস্কৃত হয় ১৯৩০ খ্রিষ্টাব্দের ১৮ ফেব্রুয়ারি। বিজ্ঞানী ক্লাইড ডব্লিউ টমবাউ এটি আবিষ্কার করেন। সূর্যকে প্রদক্ষিণ করতে এর সময় লাগে (পৃথিবীর হিসাবে) ২৪৮ বছর। সূর্য থেকে প্লুটোর গড় দূরত্ব প্রায় ৬০০ কোটি কিলোমিটার। কক্ষপথে প্লুটোর গতি মাত্র ৪.৭ কিলোমিটার। এর ব্যাস  ২,৩৭৬.৬ কিলোমিটার। এর পাঁচটি উপগ্রহ রয়েছে। প্লুটোতে প্রচুর পরিমাণে মিথেন গ্যাস রয়েছে। অনেক বছর ধরে একে গ্রহ এর তালিকায় রাখা হলেও ২০০৯ সাল থেকে এটি গ্রহের মর্যাদা হারায়। ইন্টারন্যাশনাল অ্যাস্ট্রোনমিক্যাল ইউনিয়ন একে বামন গ্রহ হিসেবে স্বীকৃতি দিয়েছে।
একে গ্রহের মর্যাদা দেওয়ার দাবিতে অনেক দেশে আন্দোলনও হয়েছে।
আবিষ্কার
নেপচুন গ্রহ আবিষ্কারের পর দেখা যায় ইউরেনাস গ্রহ ও নেপচুন গ্রহের গতিতে কিছুটা অস্বাভাবিকতা দেখা দেয়। তখন অনেক জ্যোতির্বিজ্ঞানী মনে করতে থাকেন নেপচুনের কক্ষপথ ছাড়িয়ে আরেকটি গ্রহ বা কোন গ্রহাণু থাকতে পারে। ১৯০৫ খ্রিস্টাব্দে পার্সিভাল লাওয়েল প্রথম এই গ্রহ খুঁজতে শুরু করেন। তবে তিনি কোনো গতিশীল আলোর বিন্দু খুঁজে পাননি। লওয়েলের মৃত্যুর পর ক্লাইড টমবাউ ১৯৩০ খ্রিষ্টাব্দের ২৩ জানুয়ারি যুক্তরাষ্ট্রের এরিজোনা অঙ্গরাজ্যের ফ্ল্যাগস্টাফে অবস্থিত লওয়েল মানমন্দিরে বা লওয়েল অবজারভেটরিতে যোগদান করেন। সেখানে ১৩ পলক তুলক  দূরবীক্ষণ যন্ত্র ব্যবহার করে জানুয়ারি মাসে মিথুন নক্ষত্রপুঞ্জের তোলা দুটো ছবি তুলনা করেন আবিষ্কার করেন প্লুটোকে ১৮ ফেব্রুয়ারি তারিখ বিকেল চারটায়। কিন্তু ক্লাইড টমবাউ মার্চের ১৩ তারিখে নিশ্চিত করেন ওটা একটি গ্রহ।
নামকরণ
আবিষ্কৃত এই মহাকাশীয় বস্তুপিন্ডটিকে রোমক মৃত্যু আর প্রেতলোকের দেবতার নামে গ্রহ হিসেবে নামকরণ করা হয় প্লুটো। পুরাণ মতে, প্লুটো(গ্রিক হেডেস) হচ্ছে নিম্নতর জগতের(পাতালপুরী বা মৃতপুরী) দেবতা। সে স্যাটার্নের (গ্রিক ক্রোনাস, বাংলা শনি) পুত্র, জুপিটার (গ্রিক জিউস, বাংলা বৃহস্পতি) ও নেপচুনের (গ্রিক পসাইডন) ভাই এবং প্রসপারপাইনের (গ্রিক পার্সিফোন) স্বামী।
উপগ্রহ
thumb|left|300px|প্লুটো-শ্যারন সিস্টেমের একটি অসমন্তরাল ছবি। যেখানে দেখান হচ্ছে যে, প্লুটো নিজেই একটি বিন্দুর চারপাশে আবর্তিত হচ্ছে। চিত্রে প্লুটোর কক্ষপথকে লাল ও শ্যারনের কক্ষপথকে সবুজ রঙ দিয়ে চিহ্নিত করা হয়েছে। thumb|200px|[[শ্যারন (উপগ্রহ)|শ্যারনের ভূত্বক]] thumb|প্লুটোনিয়ান সিস্টেমের ডায়াগ্রাম thumb| S/2011 (134340) 1 বা P4-এর [[হাবল স্পেস টেলিস্কোপ|হাবলে তোলা ছবি]] এপর্যন্ত জানামতে, প্লুটো'র পাঁচটি প্রাকৃতিক উপগ্রহ রয়েছে: শ্যারন, যা ১৯৭৮ খ্রিষ্টাব্দে জ্যোতির্বিজ্ঞানী জ্যামস ক্রিস্টি প্রথম শনাক্ত করেন, এবং আরো দুটো তুলনামূলক ছোট উপগ্রহ: নিক্স এবং হাইড্রা, দুটোই ২০০৫ খ্রিষ্টাব্দে আবিষ্কৃত হয়। এরপর S/2011 (134340) 1 (সাময়িক বা প্রাথমিক নাম, P4 নামেও পরিচিত), ২০১১ সালে হাবল টেলিস্কোপ কর্তৃক শনাক্ত করা হয়, এবং সর্বশেষ আবিষ্কৃত উপগ্রহটি হলো S/2012 (134340) 1 (P5 নামেও পরিচিত), যা ২০১২ সালে আবিষ্কৃত হয়। পরবর্তীতে P4 এর নাম কার্বেরস ও P5 এর নাম স্টিক্স দেয়া হয়েছে ৷
সৈয়দ নোমানুল হক
সৈয়দ নোমানুল হক (নুমান আল-হক্ক) (১৫ ফেব্রুয়ারী, ১৯৪৮) পাকিস্তানের করাচিতে জন্মগ্রহণকারী একজন পাকিস্তানি পণ্ডিত এবং ইতিহাসবিদ, যিনি ইসলামি ইতিহাস এবং ইসলামি দর্শনে বিশেষজ্ঞ। বর্তমানে তিনি করাচির হাবিব বিশ্ববিদ্যালয়ের পরিদর্শনের একজন বিশিষ্ট অধ্যাপক।
কর্মজীবন
হক পাকিস্তানে জন্মগ্রহণ করেন, তবে তার জীবনের বেশিরভাগ সময় কাটিয়েছেন ইংল্যান্ড এবং মার্কিন যুক্তরাষ্ট্রে। হুল বিশ্ববিদ্যালয়ে তিনি ফলিত পদার্থবিদ্যায় স্নাতক ডিগ্রি লাভ করেন এবং ইউনিভার্সিটি কলেজ লন্ডনে তিনি বিজ্ঞান ও দর্শনের ইতিহাস অধ্যয়ন করেন।
বিশ বছরের কর্মজীবনে হক বিজ্ঞানের ইতিহাস ও দর্শন, উত্তর- আধুনিক দর্শন, ধর্মের ইতিহাস, শিল্পের ইতিহাস এবং সাহিত্যের ইতিহাসের উপর প্রকাশনা এবং সম্পাদকীয় ও গবেষণামূলক কাজ করেছেন।
হকের বেশ কিছু বই ও সংবাদপত্রের নিবন্ধ প্রকাশিত হয়েছে। তিনি ইংরেজি এবং উর্দু উভয় ভাষায় লেখেন।
২০০৯ সালে তিনি মেটানেক্সাস ইনস্টিটিউটে একটি সেমিনারে অবদান রাখেন।
নোমান পাকিস্তানে পরিবার বর্ধিত করেন, তবে তার পরিবারের সদস্যরা যুক্তরাষ্ট্রে থাকেন। ১৮ বছর বয়সে নোমানের বিয়ে হয়।
ল্যাংড়া
ল্যাংড়া আম বা বারানসী আম হল আমের একটি বিখ্যাত জাত যা ভারত, বাংলাদেশ ও পাকিস্তানে চাষ করা হয়। এটি ভারতের অন্যতম একটি বিখ্যাত আম। এটি পশ্চিমবঙ্গ সহ সমগ্র উত্তর ভারতে চাষ করা হয়। এই আম পাকার পর খানিক হলদে রঙের হয়। জুলাই মাসের দিকে এই আম পাকতে শুরু করে এবং বাজারে পাওয়া যায়। এই আমকে ছোটো ছোটো টুকরো করার ক্ষেত্রে আদর্শ বলে মনে করা হয়। এছাড়া নানা আম থেকে তৈরী খাদ্যের ক্ষেত্রেও আদর্শ বলে মনে করা হয়।
বিবরণ
দেশে যে কটি উৎকৃষ্ট জাতের আম এগুলোর মধ্যে ল্যাংড়া সবচেয়ে এগিয়ে। পাকা অবস্থায় হালকা সবুজ থেকে হালকা হলুদ রাং ধারণ করে। ফলের শাঁস হলুদাভ। কাঁচা অবস্থায় আমের গন্ধ সত্যিই পাগল করা। অত্যন্ত রসাল এই ফলটির মিষ্টতার পরিমাণ গড়ে ১৯.৭%। বোঁটা চিকন। আটি অত্যন্ত পাতলা। পোক্ত হবার পর সংগ্রহীত হলে গড়ে ৮-১০ দিন রাখা যাবে।
ইতিহাস
ভারতের বেনারসে এর উদ্ভব হয়েছে। বাংলাদেশে সব জেলাতেই এই আম জন্মে। চাঁপাইনবাবগঞ্জ, রাজশাহী, নওগা ও নাটোর এলাকায় বেশি জন্মে। সাতক্ষীরার ল্যাংড়া আম স্বাদে, মানে উন্নত।
নামকরণ
মোঘল আমলে ভারতের বিহার রাজ্যের দ্বারভাঙায় এই আম চাষ শুরু হয়। আঠারো শতকে এক ফকির সুস্বাদু এই আমের চাষ করেন। এই খোড়া ফকিরের নামে আমটির নামকরণ হয়েছে। ফকিরের আস্তানা থেকে এই জাতটি প্রথম সংগৃহীত হয়েছিল। খোড়া ফকির যেখানে বাস করতেন তার আশেপাশে শত শত আমের গাছ ছিল। তারই একটি থেকে ল্যাংড়া নামের অতি উৎকৃষ্ট জাতটি বেরিয়ে এসেছে। সেই ফকিরের পায়ে একটু সমস্যা ছিল। সেই থেকে এই আমের নাম হয়ে যায় ‘ল্যাংড়া’।
গঠন
খাওয়ার উপযোগী অংশ ৭৩.১%, ওজন ৩১৪.১ গ্রাম। মধ্য মৌসুমি জাত ল্যাংড়া। আষাঢ় মাসের শেষ অবধি- জুলাই মাসের শেষ সপ্তাহ পর্যন্ত বাজারে পাওয়া যায়।
শারিফাহ জারেনা
শারিফাহ জারেনা হলেন ব্রুনাইয়ের একজন নারী বৈমানিক, যিনি ব্রুনাইয়ের প্রথম নারী বৈমানিক হিসেবে বাণিজ্যিক বিমানের মূল বৈমানিক হিসেবে দায়িত্ব পালন করেছেন।
জীবনী
২০০৭ সালে তিনি সিনিয়র ফার্স্ট অফিসার ও ২০১২ সালে প্রধান বৈমানিক হিসেবে পদোন্নতি পান। তিনি ব্রুনেই এবং গোটা দক্ষিণ-পূর্ব এশিয়ার প্রথম নারী বৈমানিক হিসেবে কোনো বাণিজ্যিক বিমানের প্রধান বৈমানিক হিসেবে দায়িত্ব পালন করেন। তিনি সে সময়ে বলেছিলেন, "বৈমানিক পেশাটিকে মানুষজন সাধারণত পুরুষদের পেশা হিসেবে মনে করে থাকে। একজন নারী হিসেবে, একজন ব্রুনেইয়ীয় নারী হিসেবে এটা একটি বড় অর্জন। এটা নতুন প্রজন্মের নারীদের বলবে যে, তারা যা স্বপ্ন দেখবে, তারা তা অর্জন করতে পারবে।"
২০১৬ সালে তিনি একদল নারী বৈমানিক নিয়ে বিমান পরিচালনা করে ব্রুনেই থেকে ব্রুনেই থেকে সৌদি আরবে বিমান পরিবহন করে ইতিহাস সৃষ্টি করেছিলেন। এটি ছিল প্রথম বিমান যাত্রা, যেখানে বিমানের সব বৈমানিক ছিলেন নারী। তারা এমন সময়ে বিমান সৌদি আরবে নিয়ে গিয়েছিলেন, যখন সৌদি আরবের নারীদের ড্রাইভিং লাইসেন্স লাভের এখতিয়ার ছিল না। তারা ব্রুনেইয়ের জাতীয় দিবসে বিমানযাত্রা করেছিলেন। তিনি বৈমানিক ডিকে নাদিয়াহ পিজি খাশিয়েম ও সারিয়ানা নর্দিনকে সাথে নিয়ে বিমানযাত্রাটির নেতৃত্ব দিয়েছিলেন।
টর্ক
টর্ক (Torque) বা বলের ভ্রামক বলতে একটি বস্তুকে কোন বল কোন অক্ষ,অবলম্বন বা পিভটের চারদিকে ঘোরানোর প্রবণতা বোঝায়। বল দ্বারা যেমন ধাক্কা বা টান বোঝায় তেমনি টর্ক বলতে অক্ষের চারদিকে কোন বস্তুর ঘূর্নন প্রবণতা বোঝানো হয়ে থাকে।গাণিতিকভাবে টর্ক হল কোন অক্ষের সাপেক্ষে ঘূর্ননশীল বস্তুর উপর ক্রিয়ারত বল এবং অক্ষ থেকে ঐ বস্তুর দুরত্তের ভেক্টর গুনফল।
সহজভাবে বলতে গেলে টর্ক দ্বারা কোন অক্ষের চারদিকে কোন বস্তুর ঘূর্নন প্রবণতার পরিমাপ বোঝানো হয়ে থাকে।ঊদাহরনস্বরুপ, কোন যন্ত্রে আটকানো একটি নাট বা বল্টু খুলতে হলে তাতে রেঞ্চ আটকিয়ে এর ঘোরানোর সময় রেঞ্চের হাতলে টর্ক সৃষ্টি হয়।
সংজ্ঞাঃ কোনো অক্ষরের সাপেক্ষে ঘূর্ণনরত বস্তুর উপর যে বিন্দুতে বল ক্রিয়াশীল ঐ বিন্দুর অবস্থান ভেক্টর ও প্রযুক্ত বলের গুণফলকে ঘূর্ণন বল বা টর্ক বলে ৷
টর্ককে সাধারনত গ্রিক অক্ষর τ (টাউ) দ্বারা সূচিত করা হয়। তবে যখন এটিকে ভ্রামক বা বলের ভ্রামক হিসেবে বর্ণনা করা হয় তখন এটিকে M দ্বারা সূচিত করা হয়ে থাকে।
টর্কের মান তিনটি বিষয়ের উপর নির্ভর করেঃ প্রযুক্ত বল (F), ব্যসার্ধ ভেক্টর (r) এবং বলের দিক ও ব্যসার্ধ ভেক্টরের মধ্যবর্তী কোণ (θ)।
গাণিতিক ভাবেঃ
রিয়াল মাদ্রিদ ফেমেনিনো
রিয়াল মাদ্রিদ ক্লাব দে ফুতবল (, Real Madrid Femenino; রিয়াল মাদ্রিদ ফেমেনিনো নামে পরিচিত) হচ্ছে মাদ্রিদ ভিত্তিক একটি নারীদের স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের নারীদের ফুটবল লীগ প্রিমেরা দিভিজিওনে খেলে। এই ক্লাবটি ২০১৪ সালের ১২ই সেপ্টেম্বর তারিখে সিডি তাকোন নামে এবং ২০২০ সালের ১লা জুলাই তারিখে রিয়াল মাদ্রিদ ফেমেনিনো নামে প্রতিষ্ঠা লাভ করেছে। রিয়াল মাদ্রিদ ফেমেনিনো তাদের সকল হোম ম্যাচ মাদ্রিদের সিউদাদ রিয়াল মাদ্রিদ স্টেডিয়ামে খেলে থাকে; যার ধারণক্ষমতা হচ্ছে ৪০০। বর্তমানে এই ক্লাবের ম্যানেজারের দায়িত্ব পালন করছেন দাবিদ আসনার এবং সভাপতির দায়িত্ব পালন করছেন ফ্লোরেন্তিনো পেরেজ।
ফাহরিয়ে ইভেন
ফারাহিয়ে ইভেন (জন্ম ৪ জুন ১৯৮৬) একজন জার্মান-তুর্কি অভিনেত্রী। তিনি রেয়াট নুরী গানটেকিনের উপন্যাস অবলম্বনে ইয়াপ্রাক ডেকমির নেকলা টেকিন নামে তাঁর চরিত্রে এবং রিয়াত নূরী গেন্টকিনের উপন্যাস অবলম্বনে টিভি সিরিজ আ্যালাক্কুউ- তে ফেরিডের চরিত্রে তিনি সবচেয়ে বেশি পরিচিত।
জীবন এবং কর্মজীবন
তিনি জার্মানির সলিনজেনে জন্মগ্রহণ করেছিলেন তাঁর মাতৃসংশ্লিষ্ট পরিবার হলেন সার্কাসিয়ান, আর পিতৃকুলের পরিবার গ্রিসের কাভালার তুর্কি অভিবাসী। তিনি জার্মানির সলিনজেনে জন্মগ্রহণ করেছিলেন তাঁর মাতৃসংশ্লিষ্ট পরিবার হলেন সার্কাসিয়ান, আর পিতৃকুলের পরিবার গ্রিসের কাভালার তুর্কি অভিবাসী। তুরস্কে ছুটিতে যাওয়ার সময় অল্প বয়সে তিনি ওয়া আইডোয়ান-এর একটি প্রোগ্রামে অংশ নিয়েছিলেন, যিনি তাকে প্রযোজক-আব্রাহিম মের্তোসালুর সাথে পরিচয় করিয়ে দিয়েছিলেন।  তিনি ড্যাসেল্ডার্ফ হেইনরিচ-হেইন বিশ্ববিদ্যালয়ে সমাজবিজ্ঞান অধ্যয়ন করার সময়, তিনি অভিনেত্রী হিসাবে একটি টিভি সিরিজে কাজ করার প্রস্তাব পেয়েছিলেন এবং ইভেন ইস্তাম্বুল চলে যান। তার প্রথম আলোচিত চরিত্রগুলির মধ্যে একটি ছিল টিভি সিরিজ ইয়াপ্রাক ডেকমির নেচলার চরিত্র ২০০৮ সালে মুক্তিপ্রাপ্ত সিনেট মুভি দিয়ে তার প্রথম চলচ্চিত্র জগতে আত্মপ্রকাশ, এবং একই বছর তিনি আক্ক টুটুলমাসে মুভিতে  প্রধান চরিত্রে অভিনয় করেছিলেনı ইভেন জার্মানিতে পড়াশোনা শেষ না করায় তিনি বোয়াজিই বিশ্ববিদ্যালয়ে ভর্তি হন এবং ইতিহাস অধ্যয়ন করেন।  পরে তিনি টিএমএস প্রোডাকশনস প্রযোজিত টিভি সিরিজ ইলাকুউউ ধারাবাহিকে ফেরাইড চরিত্রে অভিনয় করেছিলেন।  পরে তিনি আক সানা বেনজার মুভিতে অভিনয় করেছিলেন। ২০১৭ সালে তিনি টিভি সিরিজের ইলিন কাদের অভিনেতা ইঞ্জিন আ্য্যাক্রেয়েকের বিপরীতে অভিনয় করেছেন এবং সোনসুজ আর্ক মুভিতেও অভিনয় করেছিলেন।
ব্যক্তিগত জীবন
২৯ জুন ২০১৭-এ, তিনি ইস্তাম্বুলের অভিনেতা এবং মডেল বুড়াক অ্যাজিভেটকে বিয়ে করেছিলেন। ১৩ এপ্রিল ২০১৯ এ তাদের করণ নামে পুত্র সন্তানের জন্ম হয়েছিল ২০১৭ সালে তিনি বুজনেটের "বিশ্বের ৩০জন সর্বাধিক সুন্দর মহিলা" তালিকার নবম স্থানে রয়েছেন যেখানে গিগি হাদিদ, এমা ওয়াটসন, অ্যাড্রিয়ানা লিমা, হিলারি ক্লিনটন এবং অ্যাঞ্জেলিনা জোলির  নাম ছিল।
অ্যাস্ট্রোল্যাব
মধ্যযুগ
থাম্ব| পারস্য বিজ্ঞানী [[নাসির আল দীন তুসী|নাসির আল-দীন আল-তুসি দ্বারা জ্যোতির্বিজ্ঞানের গুরুত্ব ব্যাখ্যা করার একটি গ্রন্থ ]] থাম্ব| একটি ১৮ শতকের [[ইরান|পারস্য অ্যাস্ট্রোল্যাব ]] মধ্যযুগীয় ইসলামী বিশ্বে জ্যোতির্বিজ্ঞান আরও বিকশিত হয়েছিল, যেখানে মুসলিম জ্যোতির্বিজ্ঞানীরা নকশার ক্ষেত্রে কৌনিক স্কেল প্রবর্তন করেছিলেন, দিগন্তে অজিমুথকে নির্দেশ করে এমন বৃত্ত যুক্ত করেছিলেন। এটি সমগ্র মুসলিম বিশ্বের সর্বত্র ব্যাপকভাবে ব্যবহৃত হয়েছিল, মূলত জাহাজ চালানোর সহায়তা এবং মক্কার দিকনির্দেশনা কিবলা সন্ধানের উপায় হিসাবে এটি ব্যবহৃত হতো। অষ্টম শতাব্দীর গণিতবিদ মুহাম্মদ আল-ফাজারী প্রথম ব্যক্তি যিনি ইসলামী বিশ্বে অ্যাস্ট্রোল্যাব নির্মাণের জন্য কৃতিত্বপ্রাপ্ত হন।
শ্রী ভেঙ্কটেশ ফিল্মস প্রযোজিত চলচ্চিত্রের তালিকা
শ্রী ভেঙ্কটেশ ফিল্মস পূর্ব ভারতের অন্যতম সেরা প্রযোজনা সংস্থা। ১৯৯৬ সালে শ্রীকান্ত মোহতা ও মাহেন্দ্র সোনি শ্রী ভেঙ্কটেশ ফিল্মস (এসভিএফ) নামে সংস্থাটি প্রতিষ্ঠা করেন। ১৯৯৬ সালে মুক্তি প্রাপ্ত বাংলা ছবি ভাই আমার ভাই সংস্থাটির দ্বারা প্রযোজিত প্রথম চলচ্চিত্র। ১ জুন ২০১৮ সাল পর্যন্ত এই সংস্থাটি মোট ১০৯ টি চলচ্চিত্র প্রযোজনা করেছে এবং প্রেক্ষাগৃহে মুক্তি দিয়েছে। বাংলা চলচ্চিত্রের ইতিহাসে সবচেয়ে বেশি আয়কারি চলচ্চিত্র আমাজন অভিযান এই সংস্থার প্রযোজনায় মুক্তি পেয়েছিল ২০১৭ সালে।
জুয়ান জেসুস
জুয়ান গিয়ের্মে নুনেস জেসুস (Juan Jesus; জন্ম: ১০ জুন ১৯৯১; জুয়ান জেসুস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০০৯ সালে, জেসুস ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১২ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
জুয়ান গিয়ের্মে নুনেস জেসুস ১৯৯১ সালের ১০ই জুন তারিখে ব্রাজিলের বেলু ওরিজোঁতিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জেসুস ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২৩ ম্যাচে অংশগ্রহণ এবং তিনটি শিরোপা জয়লাভ করেছেন।
হিরোশিমা
হিরোশিমা (広島市? হিরোশিমা শি）জাপানের একটি নগর। এটি হিরোশিমা প্রশাসনিক অঞ্চলের রাজধানী এবং জাপানের মূল দ্বীপ হোনশুর চুউগোকু অঞ্চলের সবচেয়ে বড় নগর। দ্বিতীয় বিশ্বযুদ্ধের শেষার্ধে ১৯৪৫ সালের ৬ই আগস্ট স্থানীয় সময় ৮টা ১৫মিনিটে আমেরিকান বিমান বাহিনী হিরোশিমাতে পারমাণবিক বোমা বিস্ফোরণ ঘটায়।
কাজী হারুন
জীবনী
১৯৬৫ সালে মুক্তিপ্রাপ্ত মিলন চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। এরপর, তিনি বেদের মেয়ে জোছনা, অন্য জীবন, হৃদয় থেকে হৃদয়, শঙ্খমালা, গোলাপী এখন ঢাকায়, জীবন সংসার সহ আরো অনেক চলচ্চিত্রে কাজ করেন। তিনি ১৯৯৪ সালে হৃদয় থেকে হৃদয় চলচ্চিত্রে রূপসজ্জা শিল্পী হিসেবে কাজ করার জন্য শ্রেষ্ঠ রূপসজ্জা শিল্পী বিভাগে জাতীয় চলচ্চিত্র পুরস্কার লাভ করেন।
২০০৯ সালে কাজী হারুন স্ট্রোক করেন। ২০১০ সালে নিজের মেয়ের বিয়ের খরচ মেটাতে তাকে শ্রেষ্ঠ রূপসজ্জা শিল্পী বিভাগে জাতীয় চলচ্চিত্র পুরস্কারের স্বীকৃতি হিসেবে প্রাপ্ত স্বর্ণপদক বিক্রি করতে বাধ্য হতে হয়। ২০১১ সালে তাকে ভিক্ষাবৃত্তিতে নামতে হয়। ২০১৯ সালের ১৪ সেপ্টেম্বর তাকে বাংলাদেশের প্রধানমন্ত্রী শেখ হাসিনা ৫,০০,০০০ বাংলাদেশি টাকা চিকিৎসার জন্য অনুবাদ হিসেবে প্রদান করেন।
নিজামেত্তিন তাস
নিজামেত্তিন তাস (জন্ম ভার্টো ১৯৬১), যিনি বোটান রোজিলাত নামেও পরিচিত। তিনি এরবিলের বাসিন্দা। তিনি পিকেকে এর অন্যতম প্রাচীন সামরিক কমান্ডার ছিলেন। তিনি তুরস্কের ভার্টোতে জন্মগ্রহণ করেন এবং ১৯৮৬ সালে পিকেকে- এ যোগ দেন এবং ১৯৯৫ সালে সংগঠনের সামরিক কমান্ডার হন। তিনি কুর্দিস্তানের পিপলস লিবারেশন আর্মির প্রধান, পিকেকের সামরিক শাখা এবং পিকেকে কেন্দ্রীয় কমিটির সদস্য ছিলেন। তিনি পিকেকে- এর প্রেসিডেন্সিয়াল কাউন্সিলেও দায়িত্ব পালন করেন। তিনি পিকেকে এর নেতৃত্বের সদস্যদের সাথে বিচ্ছিন্ন হওয়ার পরে ২০০৪ সালে পিকেকে ত্যাগ করেন এবং ওসমান ইকালান এবং কানি ইলমাজের সাথে একত্রে দেশপ্রেমিক গণতান্ত্রিক দল (পিডব্লিউডি) গঠন করেন। কিন্তু পার্টিটি স্বল্পস্থায়ী ছিল এবং গুরুত্বপূর্ণ হয়ে উঠেনি। তিনি ইরাকি কুর্দিস্তানে থাকেন। পিকেকে এর প্রাক্তন সদস্য নিজামেত্তিন তাস"বোটান" ছিলেন আবদুল্লাহ ইকালানের অন্যতম প্রিয় ক্যাডার, যিনি ছিলেন সংগঠনের প্রেসিডেন্ট কাউন্সিলের সদস্য এবং প্রাদেশিক কমান্ডার। যদিও তিনি পিকেকে এর প্রতিষ্ঠাতাদের তালিকায় ছিলেন না, তিনি তার দৃঢ়তার সাথে দ্রুত সংগঠনে নিজেকে আলাদা করেছিলেন। যাইহোক, আবদুল্লাহ ইকালান বন্দী হওয়ার পর তার মোমবাতি নিভে যায়। অ্যালান কালানকে ধরার পর, তাস সংগঠনের মধ্যে সবচেয়ে কার্যকর হওয়ার জন্য তার শক্তি হারিয়েছিলেন। বারজানিস্তানের সাথে এরবিল-ভিত্তিক পিডব্লিউডির সম্পর্ক অত্যন্ত ভাল এবং এটি সবচেয়ে সংকটময় সময়ে কেডিপির সাথে কাজ করে। নিজামেত্তিন তাস পিকেকে- এর বিরুদ্ধে তার সাক্ষাৎকার এবং বিভিন্ন সময়ে বিভিন্ন গণমাধ্যমে প্রকাশিত নিবন্ধে প্রবল অভিযোগ তোলে। বিশেষ করে, এটা পিকেকে নেতৃত্বকে মাটিতে গালি দেয়। আবদুল্লাহ অ্যালান কালান বন্দী হওয়ার পর, তিনি বারবার জোর দিয়েছিলেন যে পিকেকে দিক পরিবর্তন করেছে এবং ভুলের পরে ভুল করেছে। নিজামেটিন তাসের প্রতিষ্ঠিত সংগঠনের কোন মূল্য নেই এবং তাকে শক্তিশালী করা যায় না। যদি এটি বারজানিস্তান না হত, তাহলে ইউরোপে এটি কুর্দি হিসাবে অব্যাহত থাকত। তাস ২৪ জুলাই, ২০১৫-এ পিকেকে- এর প্রবল পরাজয়ের মূল্যায়ন করে বলেন: “এর ব্যর্থতার প্রথম কারণ হল সাফল্যের জন্য উদ্দেশ্য-লক্ষ্য-কৌশলগত অখণ্ডতার প্রয়োজন। পিকেকে এর লক্ষ্য একটি "গণতান্ত্রিক প্রজাতন্ত্র"। এমনকি তিনি দক্ষিণ কুর্দিস্তানের মতো একটি রাষ্ট্র প্রতিষ্ঠার বিরোধিতা করেন। রাষ্ট্র এটা চায় না, চায় একটি গণতান্ত্রিক প্রজাতন্ত্র। উত্তরাঞ্চলীয় কুর্দিস্তানে এটি চায় ‘গণতান্ত্রিক স্বায়ত্তশাসন’। তুর্কি প্রজাতন্ত্রকে গণতান্ত্রিক করার পদ্ধতি পরিখা যুদ্ধ এবং সশস্ত্র সংগ্রাম নয়। এই ক্ষেত্রে, প্রধান অপরাধ হল পিকেকে এর গণতান্ত্রিক প্রজাতন্ত্রকে টার্গেট করার সময় পরিখা যুদ্ধের ব্যবহার।"
কুর্দিস্তান সম্পর্কের চিন্তা
তিনি বলেন, “প্রকৃতপক্ষে,পিকেকে শেষ হয়ে গেছে, এটি যে ভূমিকা পালন করতে যাচ্ছিল তা পালন করেছে না এবং ইতিহাসে হারিয়ে গেছে।” ২০১৮ সালে এই শব্দগুলি উচ্চারণের পর দুই বছর কেটে গেছে, এবং পিকেকে আগের তুলনায় অনেক খারাপ অবস্থায় রয়েছে। মার্কিন/ইসরায়েল দুর্বৃত্ত রাষ্ট্রগুলো আমাদের অঞ্চলে দুর্বল হয়ে পড়লে পিকেকে দুর্বল হয়ে শেষ হবে। এর জন্য আঞ্চলিক রাজ্যের সহযোগিতা প্রয়োজন। ইরান-ইরাক এবং সিরিয়ার একটি রাষ্ট্র বাদ দিয়ে পিকেকে সম্পূর্ণভাবে নির্মূল করা সম্ভব নয়। বিশেষ করে সিরিয়া বাদ দিয়ে নয়।
নভেম্বর ২০১৭ মিশর হামলা
নভেম্বর ২০১৭ মিশর হামলা হলো ২০১৭ সালের ২৪ নভেম্বর তারিখে মিশরের উত্তর সিনাইয়ের আল আরিশের বির আল-আবেদ শহরের আল-রাওদাহ মসজিদে এক ভয়াবহ সশস্ত্র হামলা, যাতে ২৭০ জনেরও অধিক নিহত এবং আহত হয়েছে আরও ১০০ জনেরও অধিক।
বিবরণ
২০১৭ সালের ২৪ নভেম্বর ছিলো শুক্রবার; ফলে ইসলাম ধর্মাবলম্বীরা শুক্রবারে পালনীয় তাদের বিশেষ নামাজে অংশে নেয়ার সময় সিনাই উপত্যকার উত্তরাঞ্চলীয় শহর আল আরিশের বির আল-আবেদের আল-রাওদাহ মসজিদে এই হামলার ঘটনাটি ঘটে।
পিলেটেড কাঠঠোকরা
পাইলেটেড কাঠঠোকরা ( Dryocopus pileatus ) একটি উত্তর আমেরিকার বড় কালো কাঠঠোকরা । এটি পরিবেশে পোকামাকড় নিয়ন্ত্রণে সাহায্য করে। এদের পূর্ব উত্তর আমেরিকার পর্ণমোচী বন, গ্রেট হ্রদ, কানাডার বোরিয়াল বন এবং প্রশান্ত মহাসাগরীয় উপকূলের কিছু অংশে পাওয়া যায়। এটি উত্তর আমেরিকা নিবাসী বৃহত্তম কাঠঠোকরার প্রজাতি, কারণ সম্ভাব্য ব্যতিক্রমী আইভরি-বিলড কাঠঠোকরাকে, ইউএস ফিশ অ্যান্ড ওয়াইল্ডলাইফ সার্ভিস বিলুপ্ত ঘোষণা করার প্রস্তাব করেছে। গ্রেট স্লাটি কাঠঠোকরা এবং কালো কাঠঠোকরার পরে এটি বিশ্বের তৃতীয় বৃহত্তম কাঠঠোকরা। "Pileated" বলতে পাখির বিশিষ্ট লাল ক্রেস্টকে বোঝানো হয়েছে যেখানে ল্যাটিন pileatus শব্দের অর্থ "ক্যাপড"।
খাদ্যাভ্যাস
এরা পতঙ্গভূক ও প্রকৃতিতে পোকামাকড়ের সংখ্যা নিয়ন্ত্রণে সাহায্য করে। তাদের শক্ত ঠোঁটের সাহায্যে গাছের ডালে ক্রমাগত ঘা মেরে গভীর গর্ত করে ভেতরে বোরড সুড়ঙ্গ তৈরী করা কাঠপিঁপড়েদের বের করে করে খায়।
নূতন নিয়ম
নূতন নিয়ম হল খ্রিস্টীয় ধর্মগ্রন্থের একটি সংগ্রহ যা মূলত কোইন গ্ৰিক ভাষায় বিভিন্ন লেখক দ্বারা বিভিন্ন সময়ে লেখা। যদিও ওল্ড টেস্টামেন্ট ক্যানন বিভিন্ন খ্রিস্টীয় সম্প্রদায়ের মধ্যে কিছুটা পরিবর্তিত হয়, নিউ টেস্টামেন্টের ২৭টি-বই ক্যাননটি খ্রিস্টধর্মের মধ্যে প্রায় সর্বজনীনভাবে স্বীকৃত হয়েছে অন্তত শেষ প্রাচীনকাল থেকে । এইভাবে, আজ প্রায় সমস্ত খ্রিস্টীয় ঐতিহ্যে, নিউ টেস্টামেন্ট ২৭টি বই নিয়ে গঠিত:
২৭টি বইয়ের প্রথম পরিচিত সম্পূর্ণ তালিকা পাওয়া যায় আলেকজান্দ্রিয়ার ৪র্থ শতাব্দীর বিশপ অ্যাথানাসিয়াসের লেখা একটি চিঠিতে, যেটি ছিল ৩৬৭ খ্রিস্টাব্দে। ২৭টি বই নিউ টেস্টামেন্ট প্রথম আনুষ্ঠানিকভাবে উত্তর আফ্রিকার হিপ্পো (৩৯৩ খ্রি.) এবং কার্থেজ (৩৯৭ খ্রি.) কাউন্সিলের সময় আনুষ্ঠানিকভাবে প্রচলিত হয়েছিল। পোপ ইনোসেন্ট আমি 405 সালে একই ক্যানন অনুমোদন করেছিলেন, তবে সম্ভবত ৩৮২ সালে রোমে একটি কাউন্সিল পোপ দামাসাস প্রথমের অধীনে একই তালিকা প্রথম দিয়েছিল। এই কাউন্সিলগুলি পুরাতন নিয়মের ক্যানন প্রদান করেছিল, যার মধ্যে অ্যাপোক্রিফাল বই অন্তর্ভুক্ত ছিল। [৩]
সর্বশেষ নূতন নিয়ম গ্ৰন্থটির রচনার তারিখের বিষয়ে কোন পণ্ডিতদের মতৈক্য নেই। রক্ষণশীল পণ্ডিত জন এ.টি রবিনসন, ড্যান ওয়ালেস এবং উইলিয়াম এফ অ্যালব্রাইট ৭০ খ্রিস্টাব্দের আগে নিউ টেস্টামেন্টের সমস্ত বইয়ের তারিখ দিয়েছেন। [৪] অন্যান্য অনেক পণ্ডিত, যেমন বার্ট ডি. এহরম্যান এবং স্টিফেন এল. হ্যারিস, এর থেকে অনেক পরে কিছু নিউ টেস্টামেন্ট গ্রন্থের তারিখ দিয়েছেন; [৫] [৬] [৭] রিচার্ড পারভো ডেট করেছেন লুক-অ্যাক্টস টু সি. 115 খ্রিস্টাব্দ, [8] এবং ডেভিড ট্রবিশ অ্যাক্টস রাখেনদ্বিতীয় শতাব্দীর মাঝামাঝি থেকে শেষের দিকে, প্রথম নিউ টেস্টামেন্ট ক্যানন প্রকাশের সমসাময়িক। [৯] দ্য নিউ অক্সফোর্ড অ্যানোটেটেড বাইবেল বলে, "পণ্ডিতরা সাধারণত একমত যে গসপেলগুলি যিশুর মৃত্যুর চল্লিশ থেকে ষাট বছর পরে লেখা হয়েছিল। তারা এইভাবে যিশুর জীবন ও শিক্ষার প্রত্যক্ষদর্শী বা সমসাময়িক বিবরণ উপস্থাপন করে না।" [১০]
জন কার্টল্যান্ড রাইট
জন কার্টল্যান্ড রাইট (ইংরাজী: John Kirtland Wright) (১৮৯১-১৯৬৯) ছিলেন একজন আমেরিকান ভূগোলবিদ। তিনি তাঁর কার্টোগ্রাফি, জিওসোফি এবং ভৌগোলিক চিন্তার ইতিহাস অধ্যয়নের জন্য উল্লেখযোগ্য। তিনি ছিলেন শাস্ত্রীয় পণ্ডিত জন হেনরি রাইট-এর পুত্র এবং উপন্যাসিক মেরি ট্যাপান রাইট, এবং আইনি পণ্ডিত এবং ইউটোপিয়ান উপন্যাসিক অস্টিন ট্যাপান রাইট এর ভাই। ১৯২১ সালের ২১ জানুয়ারী তিনি নিউইয়র্ক নিবাসী ক্যাথরিন ম্যাকগিফার্টকে বিয়ে করেন। তাঁদের তিন সন্তান ছিলেন: অস্টিন ম্যাকগিফার্ট রাইট, গের্ট্রুড হান্টিংটন ম্যাকফারসন এবং মেরি ওলকোট টয়োনবি।
ভূগোলের ইতিহাস
রাইট ভূগোলের ইতিহাস এবং সঠিক ভৌগোলিক রেকর্ডগুলির সংরক্ষণাগারের গুরুত্ব সম্পর্কে অত্যন্ত আগ্রহী ছিলেন। তিনি ভৌগোলিক বিষয়ে বিভিন্ন ধর্মীয় দৃষ্টিভঙ্গির প্রভাবগুলি আবিষ্কার এবং নথিবদ্ধ করেছিলেন। খুব ঐকান্তিক আগ্রহের সাথে তিনি গথিক এবং মধ্যযুগীয় গুরুত্বপূর্ণ সমস্ত ঐশ্বরিক এবং পার্থিব ভৌগোলিক সৌন্দর্যের পরিচয় দেয় এমন উপস্থাপনাগুলিকে নথিবদ্ধ করেন (রাইট ১৯৬৫)। বিশেষ করে এ গুলির মধ্যে ছিল মূলত পঞ্চদশ শতাব্দীর জিওভান্নি লেয়ার্ডোর বিশ্বের মানচিত্রের সাথে সম্পর্কিত বিষয় (রাইট, এজিএস, ১৯২৮)। ১৫ শ শতাব্দীর এই মানচিত্রটি বিশ্বের দ্বিতীয় প্রাচীনতম এবং সেটি ১৯০৬ সালে এজিএসকে দেওয়া হয়েছিল। রাইটের পক্ষে এই ঐতিহাসিক এবং কার্টোগ্রাফিক মুগ্ধতার কেন্দ্রবিন্দুতে রয়েছে একটি ক্যালেন্ডার সহ মানচিত্রের অস্বাভাবিক, বিশদ বৈশিষ্ট্য। আমেরিকার প্রকৃত আবিষ্কারের আগের পৃথিবী পৃষ্ঠের চিত্রিত ধারণার এতে ছড়িয়ে রয়েছে। লেয়ার্ডোর পরিচিত পৃথিবীতে অন্তর্ভুক্ত রয়েছে কেবল এশিয়া, আফ্রিকা, ভূমধ্যসাগর এবং ইউরোপ। গ্রীক ধারণায় ছিল যে পৃথিবী একটি সমতল ডিস্ক হিসাবে বিদ্যমান। গ্রীক এবং রোমান উৎসের মানচিত্র তৈরির জন্য ব্যবহৃত হয়েছিল বিশেষ করে এই গ্রীক ধারণাটি। নথিতে অন্যান্য মধ্যযুগীয় মানচিত্রে শিল্পানুগ অঙ্কণের অভাব রয়েছে দেখা যায় এবং যা প্রাথমিকভাবে মানচিত্রের ফাঁকা স্থান পূরণ করতে ব্যবহৃত হত (বেশিরভাগ অঙ্কণে থাকত প্রাণী)। শেষ অবধি লেয়ার্ডো জেরুসালেমকে শহরের কেন্দ্রস্থল হিসাবে দেখিয়েছে (রাইট, এজিএস, ১৯২৮)। অবশেষে, রাইট ইঙ্গিত দেন যে ইতিহাস এবং ভূগোলের ঝাপসা ক্ষেত্রসমূহের বিষয়টি অনেক তাৎপর্যপূর্ণ। কারণ প্রতিটি বিষয়ের যথার্থতার জন্য একে অপরের উপর নির্ভর করে (রাইট, হেনরি হোল্ট, ১৯২৮)। আমেরিকান জিওগ্রাফিক্যাল সোসাইটির ডাইরেক্টর পদ থেকে অবসর গ্রহণের পর রাইট ঐতিহাসিক বর্ণনার জন্য তাঁর অনুসন্ধান চালিয়ে যান এবং রচনা করেন সমাজের ইতিহাস এবং ভূগোলের বিকাশের সাথে তার সংযোগের বিষয়ে (লাইট ১৯৫০)। রাইট ১৯৩৮ সালে কোরোপ্লিথ মানচিত্র শব্দটি তৈরি করেছিলেন। যদিও ম্যাপিংয়ের কৌশলটি প্রথমে ১৮২৬ সালে চার্লস ডুপিন ব্যবহার করেছিলেন। রাইট কোরোপ্লিথ মানচিত্রের ব্যবহারের বিরুদ্ধে সতর্ক করেছেন। পরিবর্তে ডিসাইমেট্রিক মানচিত্র এর গুণাবলীর প্রতি অনুসন্ধানের দৃষ্টি রাখতে বলেছেন। নয় বছর পরে ১৯৪৭ সালে রাইট জিওসোফি ধারণাটি চালু করেছিলেন। তাঁর মতে এটি হচ্ছে যে কোনও অথবা সমস্ত দৃষ্টিকোণ থেকে ভৌগোলিক জ্ঞানের অধ্যয়ন ক'রে ইতিহাসের ভৌগোলিক নিদর্শন বের করা যা অতীত এবং বর্তমান উভয় ক্ষেত্রেই ভৌগোলিক জ্ঞানের প্রকৃতি এবং প্রকাশের সাথে সম্পর্কিত (রাইট ১৯৪৭)।
মারোয়াড়ি
মারোয়াড়ি বা মারওয়াদি জাতি যা ভারতের রাজ্য রাজস্থানের থেকে উৎপন্ন একটি জাতিগোষ্ঠী। এরা মূলত যোধপুর-সংলগ্ন মারোয়াড় ও শেখাওয়াতি অঞ্চলের বাসিন্দা। তবে বর্তমানে সমগ্র ভারতেই এরা ছড়িয়ে পড়েছেন। তাদের ভাষা, যাকে মারওয়ারিও বলা হয়, এরা রাজস্থানী ভাষার ছত্রছায়ায় আসে, যা ইন্দো-আর্য ভাষার পশ্চিম অঞ্চলের অংশ। এরা পেশাগতভাবে মূলত ব্যবসায়ী।
আশুর
আশুর (আক্কাদীয়; Āšūr, 'আশুর; : Āshūr; אַשּׁוּר; আসসুর; : Āshūr, কুর্দি:  আসুর) কালা আত শেরকাত নামেও পরিচিত, প্রাচীন আশারীয় শহর, প্রাচীন আসিরিয় সাম্রাজ্য ( ২০২৫-১৭৫০ খ্রিস্টপূর্বাব্দ), মধ্য অ্যাসিরিয় সাম্রাজ্য (১৩৬৫-১০৫০ খ্রিস্টপূর্বাব্দ) এবং নব্য-আসিরিয় সাম্রাজ্যের (৯১১-৬০৫ খ্রিস্টপূর্বাব্দ) রাজধানী ছিলো। শহরটির ধ্বংসাবশেষ দজলা নদীর পশ্চিম পাড়ে, ছোট যাব নদীর উজানে, আধুনিক দিনের ইরাকে স্পষ্ট করে বলতে গেলে সালাহউদ্দিন প্রদেশের আল-শিরকাত জেলায় অবস্থিত।
শহরটির বিস্তৃতি প্রায় ৪০০০ বছর ধরে অব্যহত ছিলো, তৃতীয় সহস্রাব্দের খ্রিস্টপূর্বাব্দ (২৬০০ খ্রিস্ট্রপূর্বাব্দ) থেকে মধ্য চতুর্দশ শতক পর্যন্ত, যখন এর ক্ষুদ্র আদিবাসী অ্যাসিরিয় জনসংখ্যা (তখন খ্রীষ্টান) তৈমুর লং হত্যা করে। স্থানটি ২০০৩ সাল থেকে ওয়ার্ল্ড হেরিটেজ সাইট হিসেবে স্বীকৃত। মার্কিন নেতৃত্বাধীন আগ্রাসনের সময় এখানে একটি বাঁধ নির্মাণের প্রস্তাব করা হয় ফলে স্থানটির কিছু অংশ পানির নিচে তলিয়ে যেতো। এটা নিমরুদ থেকে  দক্ষিণে এবং নিনেভেহ থেকে  দক্ষিণে অবস্থিত।
অনুসন্ধানের ইতিহাস
১৮৯৮ সালে জার্মান প্রত্নতত্ত্ববিদগণ আশুরের অনুসন্ধান শুরু করে। ১৯৯০ সালে ফ্রিড্রিশ ডেলিটজশ খননকাজ শুরু করেন এবং জার্মান ওরিয়েন্টাল সোসাইটির একটি দল যার প্রথম নেতৃত্বে ছিলেন রবার্ট কোল্ডেওয়ে এবং পরে ওয়াল্টার এন্ড্রের নেতৃত্বে ১৯০৩-১৯১৩ সাল পর্যন্ত অব্যহত থাকে।    ১৬০০০ এর অধিক কিউনিফর্ম লিপি যুক্ত ট্যাবলেট আবিষ্কৃত হয়েছিল। প্রাপ্ত অনেক বস্তুকে বার্লিনের পেরাগ্যামন জাদুঘরে পাঠানো হয়।